
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ _ Αρ. Φύλλου 545 

25 Ιουνίου 1997 


ΠΕΡΙΕΧΟΜΕΝΑ 


ΠΟΛΕΟΔΟΜΙΑ 

ΑΠΟΦΑΣΕΙΣ 

Κίνηση της διαδικασίας σύνταξης του Γενικού Πολεο- 

δομικού Σχεδίου Κοιν. Κορώνης Ν. Μεσσηνίας. 1 

Κίνηση της διαδικασίας σύνταξης του Γενικού Πολεο- 

δομικού Σχεδίου Κοιν. Ροδοδάφνης Ν. Αχαΐας. 2 

Χαρακτηρισμός ως διατηρητέου του κτιρίου που βρί¬ 
σκεται εντός του ρυμοτομικού σχεδίου Αθηνών, και 
καθορισμός ειδικών όρων και περιορισμών δόμη¬ 
σης αυτού. 3 

Τροποποίηση ρυμοτομικού σχεδίου Παραλίας Λιβα- 
νατών Λοκρίδος Ν. Φθιώτιδας παρά την ιδιοκτησία 
Δημητρίου Γκορίτσα. 4 


Π ΟΛΕΟΔΟΜ ΙΑ 

ΑΠΟΦΑΣΕΙΣ 

Αριθ. ΟΙΚ. 18900/6126 {1) 

Κίνηση της διαδικασίας σύνταξης του Γενικού Πολεο- 
δομικού Σχεδίου Κοιν. Κορώνης Ν. Μεσσηνίας. 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ 
ΔΗΜΟΣΙΩΝ ΕΡΓΩΝ 

Έχοντας υπόψη τις διατάξεις: 

1. Του άρθρου 3 παρ. ΙτουΝ. 1337/83 (ΦΕΚ.33/14.3.83 


τ. Α) γιατην «Επέκταση των πολεοδομικών σχεδίων, την οι¬ 
κιστική ανάπτυξη και σχετικές ρυθμίσεις». 

2. Τις διατάξεις του Ν. 1558/85 «Κυβέρνηση και 
Κυβερνητικά Όργανα» (ΦΕΚ. 137/Α) και ειδικότερα το άρ¬ 
θρο 23παρ. 1 καιτοάρθρο29Αόπωςαυτόπροστέθηκεμε 
το άρθρο27του Ν. 2081/1992 (Α' 154). 

3. Τις διατάξεις της παρ. Β του άρθρου 1 του Π. Δ/τος 
της 28/5.2.1993 «Καθορισμός αρμοδιοτήτων που διατη¬ 
ρούνται από τον Υπουργό και τις Περιφερειακές Υπη¬ 
ρεσίας διανομαρχιακού επιπέδου του Υπουργείου 
Περιβάλλοντος, Χωροταξίας και Δημοσίων Έργων» 
(Α'9). 

4. Το γεγονός ότι από την Απόφαση αυτή δεν προ καλεί¬ 
ται δαπάνη εις βάρος του κρατικού προϋπολογισμού και 
του οικείου Ο.Τ.Α., αποφασίζουμε: 

Την κίνηση της διαδικασίας σύνταξης του Γενικού 
Πολεοδομικού Σχεδίου Κοιν. Κορώνης, Ν. Μεσσηνίας τα 
όρια του οποίου φαίνονται στο σχετικό πρωτότυπο διά¬ 
γραμμα σε κλίμακα 1:25.000. 

Ακριβές αντίγραφο του παραπάνω πρωτοτύπου δια¬ 
γράμματος θεωρημένο από τον Προϊστάμενο της Δ/νσης 
Τοπογραφικών Εφαρμογών, με την υπ’ αρ. 18900/1997 
Πράξη του, δημοσιεύεται στην Εφημερίδα της Κυβερνή- 
σεως μαζί με την παρούσα Απόφαση. 

Αθήνα, 17 Ιουνίου 1997 

οΥΠΟΥΡΓΟΣ 

ΚΩΣΤΑΣ ΛΑΛΙΩΤΗΣ 

Αοιθ. ΟΙΚ. 18902/6128 (2) 

Κίνηση της διαδικασίας σύνταξης του Γενικού Πολεο- 
δομικού Σχεδίου Κοιν. Ροδοδάφνης Ν. Αχαΐας 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ 
ΔΗΜΟΣΙΩΝ ΕΡΓΩΝ 

Έχοντας υπόψη τις διατάξεις: 

1. Του άρθρου 3 παρ. 1 του Ν. 1337/83 (ΦΕΚ.33/14.3.83 
τ.Α) γιατην «Επέκταση τωνπολεοδομικών σχεδίων, την οι¬ 
κιστική ανάπτυξη και σχετικές ρυθμίσεις». 

2. Τις διατάξεις του Ν. 1558/85 «Κυβέρνηση και 
Κυβερνητικά Όργανα» (ΦΕΚ. 137/Α) και ειδικότερα το άρ¬ 
θρο 23 παρ. 1 και το άρθρο 29Α όπως αυτό προστέθηκε με 
το άρθρο 27 του Ν. 2081 /1992 (ΑΊ 54). 

3. Τις διατάξεις της παρ. Βτου άρθρου 1 του Π. Δ/τος 
της 28/5.2.1993 «Καθορισμός αρμοδιοτήτων που διατη¬ 
ρούνται από τον Υπουργό και τις Περιφερειακές Υπη¬ 


ρεσίας διανομαρχιακού επιπέδου του Υπουργείου 
Περιβάλλοντος, Χωροταξίας και Δημοσίων Έργων» (Α'9). 

4. Το γεγονός ότι από την Απόφαση αυτή δεν προκαλεί- 
ται δαπάνη εις βάρος του κρατικού προϋπολογισμού και 
του οικείου Ο.Τ.Α., αποφασίζουμε: 

Την κίνηση της διαδικασίας σύνταξης του Γενικού 
Πολεοδομικού Σχεδίου Κοιν. Ροδοδάφνης Ν. Αχαΐας τα ό¬ 
ρια της περιοχής μελέτης του οποίου φαίνονται στο σχε¬ 
τικό πρωτότυπο διάγραμμα σε κλίμακα 1:25.000. 

Ακριβές αντίγραφο του παραπάνω πρωτοτύπου δια¬ 
γράμματος θεωρημένο από τον Προϊστάμενο της Δ/νσης 
Τοπογραφικών Εφαρμογών, με την υπ' αρ. 18902/1997 
Πράξη του, δημοσιεύεται στην Εφημερίδα της Κυβε- 
ρνήσεως μαζί με την παρούσα Απόφαση. 

Αθήνα, 17 Ιουνίου 1997 

ΟΥΠΟΥΡΓΟΣ 

ΚΩΣΤΑΣ ΛΑΛΙΩΤΗΣ 

Αριθ. 18449/3649 (3) 

Χαρακτηρισμός ως διατηρητέου του κτιρίου που βρίσκε¬ 
ται εντός του ρυμοτομικού σχεδίου Αθηνών, και καθο¬ 
ρισμός ειδικών όρων και περιορισμών δόμησης αυτού. 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ 
ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις των άρθρων 3 και 4 (παρ. 2) του Ν. 
1577/85 «Γενικός Οικοδομικός Κανονισμός» (Α'210), ό¬ 
πως τροποποιήθηκαν με το άρθρο 1 (παρ. 1 και 2) του Ν. 
1772/88 «Τροποποίηση διατάξεων του Ν. 1577/85 «ΓΟΚ» 
και άλλες διατάξεις (Α'91). 

2. Τις διατάξεις του άρθρου 29Α του Ν. 1558/85 
«Κυβέρνηση και Κυβερνητικά Όργανα» (Α' 137) όπως αυ¬ 
τό προστέθηκε με το άρθρο 27 του Ν. 2081/92 (ΑΊ54). 

3 Η υπ’ αριθμ. 103326/1281/5.12,96 απόφαση «Μετα¬ 
βίβαση αρμοδιοτήτων του Υπουργού και Υφυπουργού 
Περιβάλλοντος, Χωροταξίας και Δημοσίων Έργων στον 
Γενικό Γραμματέα και στους Προϊσταμένους των Γενικών 
Δ/νσεων, Δ/νσεων και Τμημάτων του Υπουργείου Περι¬ 
βάλλοντος, Χωροταξίας και Δημοσίων Έργων πλην Γ ενι¬ 
κής Γραμματείας Δημοσίων Έργων» (1126Β/16.12.96). 

4. Τις διατάξεις της παρ. Β του άρθρου 1 του Π. Δ/τος 
28/28.1.93 «Καθορισμός αρμοδιοτήτων που διατηρού¬ 
νται από τον Υπουργό και τις περιφερειακές Υπηρεσίες 
διανομαρχιακού επιπέδου του Υπουργείου Περιβάλ¬ 
λοντος, Χωροταξίας και Δημοσίων Έργων» (Α'9). 

5. Το υπ’ αριθ. 29/1/11.9.96 πρακτικό της δευτεροβάθ¬ 
μιας Επιτροπής Πολεοδομικού και Αρχιτεκτονικού 
Ελέγχου (ΕΠΑΕ). 

6. Την από 10.4.1997 αιτιολογική έκθεση της Διεύ¬ 
θυνσης Πολεοδομικού Σχεδιασμού - Τμήμα Παραδο¬ 
σιακών Οικισμών. 

7. Το υπ’ αριθ. 1 0399 / 3 187/10.4.97 έγγραφο της Δ/νσης 
Πολεοδομικού Σχεδιασμού - Τμήμα Παραδοσιακών 
Οικισμών προς τον Δήμο Αθήνας και το γεγονός ότι πέρα¬ 
σε άπρακτη η προθεσμία του άρθου 4 (παρ. 2) του Ν. 
1577/1985 (Α' 210), όπως τροποποιήθηκε με την παρά¬ 
γραφο 2του άρθρου ΙτουΝ. 1772/1988 (Α'91) χωρίς να 
περιέλθουν στην υπηρεσία τυχόν αντιρρήσεις των ενδια¬ 
φερομένων. 

8. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του 
κρατικού προϋπολογισμού και του οικείου Ο.Τ.Α., αποφα¬ 
σίζουμε: 


1. Χαρακτηρίζεται ως διατηρητέο κτίριο, που βρίσκεται 
εντός του ρυμοτομικού σχεδίου Αθηνών, επί των οδών 
Θράκης 13 και Σελεσίας 8, περιοχή Αγ. Παύλου, φερόμε- 
νο ως ιδιοκτησία των Αριστοκλή Κάλλια και Γ. Φωτεινό- 
πουλου, όπως φαίνεται στο σχετικό πρωτότυπο διάγραμ¬ 
μα σε κλίμακα 1:1000 που θεωρήθηκε από τον 
Προϊστάμενο της Δ/νσης Τοπογραφικών Εφαρμογών με 
την 18449 /1997 πράξη του και που αντίτυπό του σε φο> 
τοσμίκρυνση δημοσιεύεται με την παρούσα απόφαση. 

2. Διατηρητέο χαρακτηρίζεταιτο αρχικό κτίριο όπως και 
οι εναρμονιζόμενες με το αρχικό κτίριο μεταγενέστερες 
προσθήκες, όχι όμως και τα στοιχεία που το αλλοιώνουν. 

Ο καθορισμός των στοιχείων που αλλοιώνουν το κτίριο 
πραγματοποιείται από την Επιτροπή Πολεοδομικού και 
Αρχιτεκτονικού Ελέγχου (ΕΠΑΕ). 

3. Στο χαρακτηριζόμενο ως διατηρητέο κτίριο, απαγο¬ 
ρεύεται κάθε αφαίρεση, αλλοίωση ή καταστροφή των επί 
μέρους αρχιτεκτονικών, καλλιτεχνών ή διακοσμητικών 
στοιχείων του. 

4. Αίτηση για προσθήκη στο διατηρητέο κτίριο απο- 
στέλλεται απάτην Πολεοδομική Υπηρεσία στην αρμόδια 
Υπηρεσία του Υπουργείου Περιβάλλοντος, Χωροταξίας 
και Δημοσίων Έργων, με γνώμη της Επιτροπής Πολεο- 
δομικού και Αρχιτεκτονικού Ελέγχου (ΕΠΑΕ) για ειδική 
ρύθμιση σύμφωνα με τις διατάξεις της παρ. 2του άρθρου 
4 του Ν. 1577/85 «Περί ΓΟΚ», εφόσον δεν παραβλάπτεται 
το διατηρητέο κτίριο, 

5. Δεν επιτρέπεται η τοποθέτηση φωτεινών επιγραφών 
και διαφημίσεων στο χαρακτηριζόμενο ως διατηρητέο 
κτίριο. 

Επιτρέπεται μόνο η τοποθέτηση επιγραφών περιορι 
σμένων διαστάσεων που πληροφορούν για τυχόν χρήση 
των χώρων του κτιρίου. 

6. Για οποιαδήποτε επέμβαση στο εξωτερικό ή εσωτε¬ 
ρικό του κτιρίου καθώς και για την τοποθέτηση επιγρα¬ 
φών απαιτείται η έγκριση της Επιτροπής Πολεοδομικού 
και Αρχιτεκτονικού Ελέγχου (ΕΠΑΕ). 

7. Η ισχύς της παρούσας απόφασης αρχίζει απάτην δη¬ 
μοσίευσή της στην Εφημερίδα της Κυβερνήσεως. 

Η παρούσα να δημοσιευθεί στην Εφημερίδα της 
Κυβέρνησης. 

Αθήνα, 111ουνίου 1997 

Με εντολή Υπουργού 
Ο Γ ενικός Γ ραμματέας 
ΔΗ ΜΗΤΡΗΣ ΣΑΡΑΦΟΓΛΟΥ 

Αοιθ, 3878 (4) 

Τροποποίηση ρυμοτομικού σχεδίου Παραλίας Λιβανατών 
Λοκρίδος Ν. Φθιώτιδας παρά την ιδιοκτησία Δημη- 
τρίου Γκορίτσα. 

Ο ΝΟΜΑΡΧΗΣ ΦΘΙΩΤΙΔΑΣ 

Έχοντας υπόψη: 

1. Τις διατάξεις του από 17.7.1923 Ν. Δ. «περί σχεδίων 
πόλεων και κωμών του Κράτους», όπωςτροποιήθηκε και 
συμπληρώθηκε μεταγενέστερα. 

2. Τις διατάξεις του Ν. 3200/55 «περί διοικητικής 
αποκεντρώσεως», όπως τροποποιήθηκαν και συμπληρώ¬ 
θηκαν. 

3. Τις διατάξεις του Α.Ν. 314/68, όπως τροποποιήθηκαν 
και συμπληρώθηκαν με το Ν. Δ. 1018/71. 

4. Τους Νόμους 2218 και 2240/95 «Περί Νομαρχιακής 
Αυτ/σης και την αριθμ. 3492/2...95 διαπιστωτική πράξη 
λειτουργίας της Νομ. Αυτ/σης Φθ/δας. 

5. Το αριθμ. 183/86 Π.Δ. (ΦΕΚ. 70 Α'/5.6.86) αρμοδιότη¬ 
τες Νομαρχών. 

6. Την αριθμ. 62616/2657/18.9.85 (ΦΕΚ. 702 Β 1985) κοι¬ 
νή Απόφαση Υπουργών «περί αρμοδιότητας Νομαρχών 
κ.λ,π.». 

7. Το από 29.7.1894 ρυμοτομικό σχέδιο παραλίας 
Λιβανατών. 


8. Τις αριθμ. 36/12.2.1997 και 112/22.5.1997 αποφάσεις 
του Κοινοτικού Συμβουλίου της Κοινότητας Λιβανατών. 

9. Την αριθμ. 3540/9.6.1997 εισήγηση του Τμήματος 
Πολεοδομικών Σχεδίων και Εφαρμογών στο Συμβούλιο 
ΧΟΠΝ. Φθ/δας. 

10. Την αριθμ. 42/17.6.1997 γνωμοδότηση (πρακτ. 
5/1997 θέμα δον) του Συμβουλίου ΧΟΠ Ν. Φθιώτιδας, α¬ 
ποφασίζουμε: 

Εγκρίνουμετηντροποποίηση του ρυμοτομικού σχεδίου 
Παραλίας Λιβανατών παρά την ιδιοκτησία του Δημητρίου 
Γ κορίτσα ήτοι την δημιουργία οικοδομικού τετραγώνου - 
όπως έχει σημειωθεί στα διαγράμματα - μέσα στο χώρο 
ευρισκόμενο εντός σχεδίου και η κάλυψη μέσα σ’ αυτό να 
μη υπερβαίνει το 44% επί του οικοπέδου. 

Κατά τα λοιπά ισχύουν οι όροι δόμησης της περιοχής. 

Κάλυψη Δαπάνης: από τις διατάξεις αυτής της απόφα¬ 
σης δεν βαρύνεται ο προϋπολογισμός της Κοινότητας 
Λιβανατών (σχετ. το αριθμ. 763/8.4.1997). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λαμία, 18 Ιουνίου 1997 

Ο Νομάρχης 
ΕΥΘ. ΠΑΠΑΒΑΣΙΛΕΙΟΥ 

